paragraph_text: Drugi Internacionalni tjedan održao se u Grenobleu (ožujak 1988., Francuska). Na ovom su događanju sudjelovali, ne samo studenti fizike i matematike, već i studenti ostalih tehničkih i tehnoloških profila. Nakon skupa u Grenobleu, uslijedio je Internacionalni tjedan održan u Eindhovenu (Nizozemska). Međutim, prvi skup održan isključivo za BEST održan je u Berlinu (Njemačka) u travnju 1989. godine. U Berlinu je odlučeno da će se BEST sastojati od Upravnog Odbora, Generalne Skupštine i članova. Ovdje je donesen statut organizacije te je BEST registriran sa sjedištem u Grenobleu. Na tom su skupu sudjelovali delegati iz cijele Europe: Barcelone, Berlina, Bologne, Budimpešte, Eindhovena, Grenoblea, Helsinkija, Lisabona, Ljubljane, Londona, Paris, Stockholma, Trondheima, Torina, Beča, Varšave i Zuricha.